OUDTSHOORN NUUS - 'n Vrou van Dysselsdorp is verlede week uit die hospitaal ontslaan na haar man haar met 'n ketel kookwater agter haar rug gegooi het.
Volgens Johanna Baartman het sy en 'n vriendin en die vriendin se baba van ses maande oud op die bank gesit toe sy en haar man stry gekry het.
"Ons fight was nie eers iets groot nie. Hy het ook nie die baba of my vriendin in ag geneem toe hy die water gegooi het nie. Dit is so onnodig. Ek wil nie hê vroue moet dink dit is okay as mans sulke goed met hulle doen nie, want dit is nie."